
ØKONOMI I KLUBBEN
Styret har hatt fokus på å fortsette den gode og trygge utviklingen av klubbens økonomi. Det er ikke et mål i seg selv at klubben skal ha flere hundre tusen kroner på konto, men det har tidligere år vist seg å være nødvendig å bygge en god buffer siden klubbens økonomi i veldig stor grad er avhengig av et utrygt sponsormarked. Det har i 2019 vært fokus på nøktern og fornuftig bruk av penger, klubben skal ha sunn økonomi. Inntektene ble betydelig høyere i 2019 enn i 2018. Dette skyldes i hovedsak tilført midler fra Stiftelser.  Se nedenfor. Men også inntekter fra spilleravgift/dugnader samt overskudd fra JIF Budbiler har vært høyere. Kostnadene er også lavere. Regnskapet viser et stort overskudd i 2019. Samlet over de siste 2 årene har vi da bygd opp en god egenkapital. Vi er takknemlig for alle bidragsytere, store og små som hjelper oss til å kunne tilby stor fotball aktivitet i en relativt liten klubb på landsbasis. JIF Fotball hadde i 2019 et trettitalls sponsorer hvorav 1 generalsponsor (Sparebank1 R/H) og 5 hovedsponsorer (JIF Budbiler, Glitre Energi , PUMA, Hverven Revisjon og Mesterhus  G. Sæthren). Ved årsskiftet hadde JIF Fotball samlede innskuddsmidler på ca. kr. 1.200.000,-.

MIDER FRA STIFTELSER
Vi fortsetter å få tildelt midler fra Sparebankstiftelser. I 2019 har vi fått tilført kr. 600.000,- fra Sparebankstiftelsen Jevnaker/Lunner/Nittedal. 
Vi har fått tilført kr. 100.000,- fra Varig forsikring Hadeland.
Kr. 160.000,- har vi fått fra Sparebankstiftelsen DNB.
I tillegg har vi fått kr. 20.000,- fra Glitre Energi fond.
[bookmark: _GoBack]Midlene fra disse fondene går  med til utbedring av klubbhus og treningssenter.
Se kommentar Anlegg.

GRASROTANDELEN
En betydelig inntekt for JIF er også Grasrotandelen fra Norsk tipping.  Ved årsskiftet hadde vi ca. 275 Grasrotgivere. Disse ga oss til sammen kr. 292.000,-. 7% av det det tippes for går direkte til klubben. Men her har vi håp om mange flere registrerte brukere som støtter opp om JIF Fotball. Er du med?

SPILLERIET
Gjennom Sørliekiosken i Hønegata v/Granheim) har vi avtale med Spilleriet om inntekter til klubben fra bingovirksomhet. Dette har gitt oss kr. 123.000,- i 2019.

VAKTMESTER
Klubben har vaktmester som skal ivareta og vedlikeholde kunstgressbanen, samt klubbhuset. Dette har medført at vi har det rent og pent på klubbhuset noe brukerne også gir uttrykk for.

NFF KVALITETSKLUBB
JIF Fotball ble i 2019 godkjent som kvalitetsklubb. Etter en kjempejobb over 2 år ble innsatsen belønnet med Godkjent kvalitetsklubb. Den første i øvre Buskerud. Dette er vi veldig stolte over og sier noe om at JIF er på rett kurs. Nå er plandokumentene og organiseringen av klubben på plass. Noe som skal gjøre det lettere for klubbens tillitsvalgte og trenere og finne frem i retningslinjer og dokumenter. Men jobben har bare startet. Nå er det viktig å få de rette folkene inn i rollene og utvikle organisasjonen gjennom dette. Dette håper vi at du kan være med på.

NY UTSTYRSLEVERANDØR - PUMA
Det har blitt inngått avtale med ny leverandør av utstyr til klubben. PUMA er ny avtalepartner sammen med Sandberg Sport Jevnaker. Avtalen løper i 5 år. 2019 vil hele klubben skifte ut drakter osv. Dette er en betydelig investering som belaster økonomien i klubben. Vi mener dette er viktig for å profilere klubben. Det har vært et stort økonomisk løft å skifte ut alle drakter og utstyr til PUMA i 2019.
DIVERSE:
Vi har i 2019 også foretatt noen investeringer ellers som:
Innkjøp av nytt videoutstyr og kamera for filming av kamper. 
Vi har gått til innkjøp av storskjerm på klubbhuset som kan brukes til å vise kamper og sosiale arrangement.
Vi har også innfridd lån på nærmere kr. 60.000,-  ifm nytt kunstgressdekke.
Nytt lydanlegg på både kunstgressbane og hovedbane.
Nytt stadion ur er også satt opp.

JIF TRENINGSSENTER:
Senteret har blitt betydelig pusset opp og nytt utstyr til senteret har blitt kjøpt inn for over kr. 100.000,-. Dette håper vi klubbens medlemmer og tillitsvalgte ønsker å benytte seg av. Tilbudet er rimelig ift andre typer treningssentre.

SPORTSLIG LEDER:
Det ble besluttet at det skulle ansettes en Sportslig leder i klubben i hel stilling. Denne tiltrer fra 1.1. 2020. Mads Kleiv er ansatt og skal ha det overordnede sportslige ansvaret i klubben. Dette er stort økonomisk løft for klubben som vi håper skal gi seg utslag i økt sportslig satsing både ift kompetanse, sportslig utvikling på yngres og A-nivå. Vi ønsker Mads lykke til.

ÅRENE FREMOVER SOM KREVER OPPMERKSOMHET:
· Øke kompetansen på leder og trenersiden.
· Opprusting av klubbhuset fortsetter
· Planlegge ny hall og få dette inn i kommunale planer osv.
· Øke rekrutteringen, spesielt på jentesiden, både på spillersiden og ledersiden.
· Jobbe med å få flere inn i Utvalgene og øke inntektssiden i klubben.

